钦定古今图书集成/明伦汇编/皇极典/第162卷 > 性理会通 > 《后唐明宗》
## 钦定古今图书集成/明伦汇编/皇极典/第162卷 > 性理会通 > 《后唐明宗》

致堂胡氏曰：“明宗美善，颇多过举，亦不至甚求于汉、
唐之间，盖亦贤主也。其尤足称者，内无声色，外无游
畋，不任宦官，废内藏库，赏廉吏，治赃蠹。若辅相得贤，
则其过举当又损矣。其焚香祝天之言，发于诚心。天
既厌乱，遂生圣人。用是观之，天人交感之理，不可诬
矣。”